ຈີນເຕືອນຟີລິບປິນ ກ່ຽວກັບໝູ່ເກາະ Spratlys
ຈີນກ່າວຢືນຢັນອີກຄັ້ງນຶ່ງ ເຖິງອະທິປະໄຕຂອງຕົນ ເໜືອໝູ່ເກາະ Spratlys ຂະນະທີ່ຟີລິບປິນພວມຈະເລີ້ມ ຂຸດເຈາະຫາບໍ່ນໍ້າມັນ.
ຈີນໄດ້ເຕືອນກ່ຽວກັບການສຳຫຼວດຫາບໍ່ນໍ້າມັນໃນເຂດໝູ່ເກາະ Spratlys ຫຼັງຈາກບໍລິສັດ ອັງກິດບໍລິສັດນຶ່ງໄດ້ປະກາດແຜນການ ຈະເລີ້ມການຂຸດເຈາະໃນເຂດທີ່ເປັນບັນຫາຂັດແຍ້ງ ລະຫວ່າງຈີນແລະຟີລິບປິນ ໃນການຖະແຫຼງຂ່າວທີ່ກຸງປັກກິ່ງໃນວັນພະຫັດມື້ນີ້ ທ່ານນາງ Jiang Yu ໂຄສົກກະຊວງ ການຕ່າງປະເທດຈີນກ່າວຢືນຢັດວ່າ ຈີນມີອະທິປະໄຕແບບບໍ່ມີໃຜສາມາດໂຕ້ແຍ້ງໄດ້ເໜືອ ໝູ່ເກາະດັ່ງກ່າວແລະບໍລິເວນທະເລທີ່ຢູ່ໃກ້ຄຽງ ຊຶ່ງ ຕັ້ງຢູ່ໃນທະເລຈີນໃຕ້ນັ້ນ ທ່ານນາງເວົ້າວ່າການສໍາຫຼວດໃດໆກໍຕາມຫາບໍ່ນໍ້າມັນຫຼືແກັສທໍາມະຊາດຢູ່ໃນເຂດດັ່ງກ່າວ ໂດຍປາດສະຈາກການອະນຸຍາດຂອງຈີນນັ້ນແມ່ນເປັນການລະເມີດຕໍ່ອະໄທປະໄຕຂອງຈີນ ແລະເປັນການກະທໍາທີ່ຜິດກົດໝາຍແລະໃຊ້ການບໍ່ໄດ້ ບໍລິສັດ Forum Energy ຊຶ່ງເປັນບໍລິສັດຂຸດນໍ້າມັນແລະບໍ່ແຮ່ທີ່ມີສໍານັກງານຢູ່ປະເທດອັງ ກິດປະກາດທີ່ນະຄອນຫຼວງມະນີລາໃນສັບປະດານີ້ວ່າຕົນໄດ້ສຳເລັດເສັດສິ້ນການສໍາຫຼວດ ໂດຍໃຊ້ຄື້ນສຽງໃນບໍລິເວນບໍ່ແກັສທໍາມະຊາດ Sampaguita ຫ່າງຈາກໝູ່ເກາະ Sprat- lys ໄປທາງທິດຕາເວັນອອກ ປະມານ 150 ຫຼັກກິໂລແມັດນັ້ນ ແລະເວລານີ້ ຈະເລີ້ມດໍາ ເນີນງານເພື່ອຊອກຫາຈຸດທີ່ເໝາະສົມທີ່ສຸດທີ່ສາມາດໄປຂຸດເຈາະໄດ້ ເພື່ອຊັ່ງຊາຕີລາຄາ ເບິ່ງນັ້ນ ໃນຕົ້ນເດືອນນີ້ຟີລິບປິນໄດ້ຍື່ນປະທ້ວງ ໂດຍເວົ້າວ່າ ເຮືອລາດຕະເວນທະຫານຂອງຈີນໄດ້ ແລ່ນເຂົ້າໄປໃນເຂດດັ່ງກ່າວ ຊຶ່ງເອີ້ນກັນວ່າເຂດບໍ່ນໍ້າມັນ Reed Bank ແລະໄດ້ບັງຄັບໃຫ້ ເຮືອສຳຫຼວດນໍ້າມັນລຳນຶ່ງ ອອກໄປຈາກ ບໍລິເວນດັ່ງກ່າວ